Po high-ende v podobe procesorov Ryzen 7 a lacnejších Ryzen 5 prichádza AMD s posledným kúskom do skladačky tohto procesorového radu. Aj najlacnejšie procesory stavajú predovšetkým na vyšší počet jadier.
AMD sa zatiaľ pochválilo s dvojicou procesorov, ktoré zhodne ponúkajú štyri fyzické jadrá bez podpory SMT (simultánny multithreading), teda so štyrmi výpočtovými vláknami. Intel v tejto kategórii stavil na procesory Core i3 s dvomi jadrami a štyrmi vláknami.
Najvýkonnejšie osemjadro za 470 eur sa AMD nebojí postaviť proti osemjadru Intelu za takmer 1 100 eur.
Model Ryzen 3 1200 bude pracovať na základnom takte 3,1 GHz s možnosťou zvýšenia až na hodnotu 3,4 GHz. V ideálnom prípade by tak mal tento procesor konkurovať modelu i3-7100.
O niečo drahší bude Ryzen 3 1300X, ktorý bude taktovaný na 3,5 GHz so zrýchlením až na hodnotu 3,7 GHz. AMD zatiaľ nezverejnilo žiadne ďalšie podrobnosti či porovnanie s konkurenciou. Budeme si tak musieť počkať na testy, ktoré vyjdú spolu s uvedením do obchodov.
Podiel procesorov AMD dosiahol rekordný skok medzi kvartálmi. Senzácia sa však nekoná.
Na ich pulty sa dostanú o dva týždne, 27. júla. O cenách sa AMD nezmienilo, je však jasné, že sa nebudú veľmi líšiť od súm, ktoré si Intel účtuje za procesory Core i3.
Pozrite si predstavenie procesorov Ryzen 3 a Threadripper: